
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αποχαρακτηρισμός παλαιού τμήματος της Επαρχια¬ 
κής Οδού (10) του Πρωτεύοντος Δικτύου: «Στεφά¬ 
νη - Θεσπρωτικό προς Δερβίζιανα» Νομού Πρεβέ- 
ζης που διέρχεται μέσα από το Δήμο Θεσπρωτικού 
Πρεβέζης από τη χθ 6+700 (Κέντρο Υγείας Θε- 
σπρωτικού) μέχρι τη χθ 9+400 (Κέντρο Αγοράς Θε- 
σπρωτικού) της αυτής Επαρχιακής Οδού με αφε¬ 
τηρία χιλιομέτρησης το σημείο συνάντησης αυτής 


με την Εθνική Οδό (21) «Πρέβεζα - Φιλιππιάδα». 1 

Θεσμοθέτηση Ζώνης Α' προστασίας, αδόμητης και 
οριοθέτηση Ζώνης Β', υπό όρους δομήσιμης στον 
αρχαιολογικό χώρο αρχαίας Μινώας - Κάτω Ακρω¬ 
τηρίου Καταπόλων Αμοργού. 2 


ΑΠΟΦΑΣΕΙ Σ 

Αριθ. ΔΜΕΟ/ε/Ο/89 (1) 

Αποχαρακτηρισμός παλαιού τμήματος της Επαρχιακής 
Οδού (10) του Πρωτεύοντος Δικτύου: «Στεφάνη - Θε¬ 
σπρωτικό προς Δερβίζιανα» Νομού Πρεβέζης που 
διέρχεται μέσα από το Δήμο Θεσπρωτικού Πρεβέζης 
από τη χθ 6+700 (Κέντρο Υγείας Θεσπρωτικού) μέχρι 
τη χθ 9+400 (Κέντρο Αγοράς Θεσπρωτικού) της αυ¬ 
τής Επαρχιακής Οδού με αφετηρία χιλιομέτρησης το 
σημείο συνάντησης αυτής με την Εθνική Οδό (21) 
«Πρέβεζα - Φιλιππιάδα». 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργα¬ 
να». 

2. Το Π.Δ. 69/88 «Περί Οργανισμού της Γενικής Γραμ¬ 
ματείας Δημοσίων Έργων του ΥΠΕΧΩΔΕ» όπως αυτό 
τροποποιήθηκε με το Π.Δ. 340/90 «Περί συστάσεως Γενι¬ 
κών Διευθύνσεων», το Π.Δ. 293/91 «Περί συστάσεως Ορ¬ 
γανικής Μονάδας στη Γ.Γ.Δ.Ε.» και το Π.Δ. 167/92 «Περί 
τροποίησηςτου Οργανισμού της Γ.Γ.Δ.Δ.». 


3. Το Ν. 3155/55 «Περί κατασκευής και συντηρήσεως 
Οδών» και τα εκτελεστικά Διατάγματα. 

4. Το άρθρο 23 (παράγραφοι 9-13) του Π.Δ. της 25/28 
Νοεμβρίου 1929 «Περί των αχρηστευομένων τμημάτων 
Εθνικών ή επαρχιακών οδών ένεκα τροποποιήσεως της 
παλαιάς χάραξης». 

5. Το Β.Δ. 39/6.2.56 (ΦΕΚ47Α/8.2.56) με το οποίο καθο¬ 
ρίζονται και αριθμούνται οι Επαρχιακοί Δρόμοι Νομού 
Πρεβέζης. 

Αφού είδαμε ότι: 

1. Το Δημοτικό Συμβούλιο Θεσπρωτικού μετηνυπ’ αριθ¬ 
μό 17/9.3.2001 Απόφασή του κατά πλειοψηφία αποδέχε¬ 
ται τον αποχαρακτηρισμό του εν θέματι οδικού τμήματος. 

2. Ο Δήμος Θεσπρωτικού με το 2389/1.11.2001 έγγρα¬ 
φό του διαβιβάζει προς την Υπηρεσία μας την ως άνω 
απόφαση του Δημοτικού Συμβουλίου. 

3. Η Διεύθυνση Τεχνικών Υπηρεσιών Νομαρχιακής Αυ¬ 
τοδιοίκησης Πρέβεζας με το υπ’ αριθμό πρωτ. ΤΥ 1519/ 

6.4.2001 έγγραφό της εισηγείται προς τη Νομαρχιακή 
Επιτροπή και το Νομαρχιακό Συμβούλιο Δημοσίων Έρ¬ 
γων Πρέβεζας τον συγκεκριμένο αποχαρακτηρισμό. 

4. Το Νομαρχιακό Συμβούλιο Δημοσίων Έργων Πρέβε¬ 
ζας δια του ΝΣΔΕ 25/6.4.2001/15.5.2001 εγγράφου του 
προς τη Διεύθυνση Τεχνικών Υπηρεσιών Νομού Πρεβέ¬ 
ζης αποστέλλει το Πρακτικό 4/15.5.2001 αυτού σύμφωνα 
με το οποίο γνωμοδοτείται ομόφωνα υπέρ της εγκρίσεως 
του αποχαρακτηρισμού. 

5. Η Διεύθυνση Τεχνικών Υπηρεσιών Νομαρχιακής Αυ¬ 
τοδιοίκησης Π ρέβεζας με το υπ’ αριθμό πρωτ. ΤΥ 3318 και 
3531 /28.8.2001 έγγραφό της διαβιβάζει προς την Υπηρε¬ 
σία μας όλα τα σχετικά με την υπόθεση δικαιολογητικά για 
την προώθηση της διαδικασίας αποχαρακτηρισμού του 
εν λόγω οδικού τμήματος. 

6. Ο Δήμος Θεσπρωτικού με το 2192/27.9.2001 έγγρα¬ 
φό του αναλαμβάνει τη συντήρηση του εν θέματι οδικού 
τμήματος μετά τον αποχαρακτηρισμό του. 

7. Η Κτηματική Υπηρεσία Πρέβεζας με το 621/8.10.2001 
εγγράφου της δηλώνει αναρμόδια να εκφέρει άποψη στο 
ζήτημα του αποχαρακτηρισμού. 

8. Η Διεύθυνση ΤΥΔΚ Πρεβέζης δια του 7554/ 

12.10.2001 εγγράφου της συγκατατίθεται στον αιτούμε- 
νο αποχαρακτηρισμό. 

9. Η Διεύθυνση Τεχνικών Υπηρεσιών Νομαρχιακής Αυ¬ 
τοδιοίκησης Πρέβεζας με το ΤΥ 4836/19.10.2001 έγγρα- 

φό της μας αποστέλλει απόψεις συναρμοδίων Υπηρεσιών 
για τις δικές μας περαιτέρω ενέργειες. 

10. Η Διεύθυνση Πολεοδομίας Νομαρχιακής Αυτοδιοί¬ 
κησης Πρέβεζας με το Δ.Π. 3431/26.10.2001 έγγραφό 
της συμφωνεί με τον αποχαρακτηρισμό του υποτμήματος 
Α-Β που βρίσκεται εντός του οριοθετημένου οικισμού ενώ 
διαφωνεί για τον αποχαρακτηρισμό του υποτμήματος Α-Γ 
που βρίσκεται εκτός του οριοθετημένου οικισμού Θε- 
σπρωτικού. 

11. Η Διεύθυνση Μελετών Έργων Οδοποιίας, Τμήμα 
Μελετών Κυκλοφορίας (ε), της Γ.Γ.Δ.Ε. Υ.ΠΕ.ΧΩ.Δ.Ε. με 
τη ΔΜΕΘ/ε/0/1044/9.10.2001 Υπουργική απόφαση χαρα¬ 
κτηρίζει το οδικό τμήμα μήκους περίπου 3 χλμ. από τη χθ 
6+700 (Κέντρο Υγείας Θεσπρωτικού μέχρι τη χθ 9+400 
(Κέντρο Αγοράς Θεσπρωτικού) της Επαρχιακής Οδού 
(10), που διέρχεται περιμετρικά κατά το μεγαλύτερο μή¬ 
κος του οικισμού θεσπρωτικού Πρεβέζης ως τμήμα της 
Επαρχιακής Οδού (10) του Πρωτεύοντος Δικτύου, σε 
αντικατάσταση του οδικού τμήματος αυτής που διέρχεται 
μέσα από το Δήμο Θεσπρωτικού Πρεβέζης. 

12. Με την Πράξη 1, Συνεδρία 44 από 18.12.2001 του 
Συμβουλίου Δημοσίων Έργων, Τμήμα Κατασκευών, γνω- 
μοδοτείται ομόφωνα να γίνει ο αποχαρακτηρισμός. 

Και επειδή: 

1. Το παλαιό τμήμα της Επαρχιακής Οδού (10) του Πρω¬ 
τεύοντος Δικτύου: «Στεφάνη - Θεσπρωτικό προς Δερβί- 
ζιανα» Νομού Πρεβέζης που διέρχεται μέσα από το Δήμο 
Θεσπρωτικού Πρεβέζης απάτη χθ 6+700 (Κέντρο Υγείας 
Θεσπρωτικού) μέχρι τη χθ 9+400 (Κέντρο Αγοράς Θε- 
σπρωτικού) της αυτής Επαρχιακής Οδού με αφετηρία χι¬ 
λιομέτρησης το σημείο συνάντησης αυτής με την Εθνική 
Οδό (21) «Πρέβεζα- Φιλιππιάδα» έχει αντικατασταθεί με 
νέα χάραξη της Επαρχιακής Οδού. 

2. Οι αρμόδιες Υπηρεσίες : 

Διεύθυνση Τεχνικών Υπηρεσιών Νομαρχιακής Αυτοδι¬ 
οίκησης Πρέβεζας, Δημοτικό Συμβούλιο Θεσπρωτικού, 
Νομαρχιακό Συμβούλιο Δημοσίων Έργων Πρέβεζας, Δή¬ 
μος Θεσπρωτικού, Διεύθυνση ΤΥΔΚ Πρέβεζας και Διεύ¬ 
θυνση Πολεοδομίας Νομαρχιακής Αυτοδιοίκησης Πρέ¬ 
βεζας συνηγορούν στον αποχαρακτηρισμό του ως άνω 
αναφερόμενου οδικού τμήματος. 

3. Ο αποχαρακτηρισμός αυτός προβλέπεται από τις 
διατάξεις του Π.Δ. 25/28.11.1929 (άρθρο 23 παράγραφοι 
9-13). 

4. Το οδικό τμήμα μήκους περίπου 3 χλμ. από τη χθ 
6+700 (Κέντρο Υγείας Θεσπρωτικού) μέχρι τη χθ 9+400 
(Κέντρο Αγοράς Θεσπρωτικού) της Επαρχιακής Οδού 
(10), που διέρχεται περιμετρικά κατά το μεγαλύτερο μή¬ 
κος του οικισμού Θεσπρωτικού Πρεβέζης και το οποίο 
έχει αντικαταστήσει το παλαιό προς αποχαρακτηρισμό 
τμήμα, έχει ήδη χαρακτηρισθεί ως τμήμα της Επαρχιακής 
Οδού (10) του Πρωτεύοντος Δικτύου με την ΔΜΕ- 
Θ/ε/0/1044/9.10.2001 Υπουργική απόφαση, αποφασίζου¬ 
με: 

Να αποχαρακτηρισθεί το παλαιό οδικό τμήμα της Επαρ¬ 
χιακής Οδού (10) του Πρωτεύοντος Δικτύου: 

«Στεφάνη- Θεσπρωτικό προς Δερβίζιανα» Νομού Πρε¬ 
βέζης που διέρχεται μέσα από το Δήμο Θεσπρωτικού 
Πρεβέζης από τη χθ 6+700 (Κέντρο Υγείας θεσπρωτι- 
κού) μέχρι τη χθ 9+400 (Κέντρο Αγοράς Θεσπρωτικού) 
της αυτής Επαρχιακής Οδού με αφετηρία χιλιομέτρησης 
το σημείο συνάντησης αυτής με την Εθνική Οδό (21) 
«Πρέβεζα - Φιλιππιάδα» που έχει αντικατασταθεί με νέα 


χάραξη της Επαρχιακής Οδού και να ενταχθεί στο Δημο¬ 
τικό Οδικό Δίκτυο Θεσπρωτικού. 

Η αποφάση αυτή, από την οποία δεν προκύπτει δαπάνη 
για το Δημόσιο,να δημοσιευθεί στην Εφημερίδα της Κυ- 
βερνήσεως. 

Αθήνα,31 Ιανουάριου 2002 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 
-♦- 

Αριθ. ΥΠΠΟ/ΑΡΧ/Α1/Φ22/3589/260 (2) 

Θεσμοθέτηση Ζώνης Α' προστασίας, αδόμητης και οριο- 
θέτηση Ζώνης Β', υπό όρους δομήσιμης στον αρχαιο¬ 
λογικό χώρο αρχαίας Μινώας - Κάτω Ακρωτηρίου Κα- 
ταπόλων Αμοργού. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558 / 85 (ΦΕΚ 137/Α/26.7.85) 
«Κυβέρνηση και Κυβερνητικά Όργανα». 

2. Την ΥΠΠΟ/ΓΝΟΣ/49610/28.11.90 (ΦΕΚ 743/Β/ 
29.11.90) «Εξαίρεση από τον περιορισμό των τριών υπο¬ 
γραφών». 

3. Τις διατάξειςτου Κ.Ν. 5351/32 «Περί Αρχαιοτήτων». 

4. Τον Ν. 1127/81 (ΦΕΚ 32/Α/81) «Περί κυρώσεως της 
εις Λονδίνον, την 6η Μαΐου 1969 υπογραφείσης Ευρω¬ 
παϊκής Συμβάσεως διά την προστασία της Αρχαιολογικής 
Κληρονομιάς». 

5. Τον Ν. 1892/90 (ΦΕΚ 101/Α/31.7.90, κεφ. ΙΔ, αρθ. 91) 
«Ρυθμίσεις αρμοδιότητος Υπουργείου Πολιτισμού». 

6. Την 8586/18.12.1986 απόφαση της Νομάρχου Κυ¬ 
κλάδων (ΦΕΚ 1376/Δ/31.12.1986) περί καθορισμού 
ορίων, όρων και περιορισμών δόμησης των οικισμών α) 
Κατάπολα, Ραχίδι, Ξυλοκερατίδι Κοινότητας Καταπόλων 
Ν. Αμοργού. 

7. Την Υ.Α. ΥΠΠΟ/ΑΡΧ/Α1 /Φ43/ 13177/879/24.4.2000 
Υπουργική απόφαση (ΦΕΚ 633/Β/15.5.2000) περί κηρύξε- 
ως αρχαιολογικών χώρων νήσου Αμοργού. 

8. Το με αριθ. πρωτ. 4261/2.11.2001 έγγραφο της ΚΒ' 
Εφορείας Προϊστορικών και Κλασικών Αρχαιοτήτων. 

9. Την κατά πλειοψηφία γνωμοδότηση του Κεντρικού 
Αρχαιολογικού Συμβουλίου, όπως διατυπώθηκε στην 
45/13.11.2001 Συνεδρία του, κατόπιν αυτοψίας στον αρ¬ 
χαιολογικό χώρο αρχαίας Μινώας - Κάτω Ακρωτηρίου Κα¬ 
ταπόλων Αμοργού, αποφασίζουμε: 

Για την αποτελεσματικότερη προστασία και ανάδειξη 
των αρχαιοτήτων και μνημείωντου αρχαιολογικού χώρου 
της περιοχής της αρχαίας Μινώας- Κάτω Ακρωτηρίου Κα¬ 
ταπόλων Αμοργού, καθορίζεται Ζώνη Α' προστασίας και 
οριοθετείται Ζώνη Β', ως ακολούθως: 

I. Ζώνη Α, απολύτου προστασίας, αδόμητη. 

Καθορίζεται ως αδόμητη Ζώνη Α απολύτου προστα¬ 
σίας του αρχαιολογικού χώρου αρχαίας Μινώας - Κάτω 
Ακρωτηρίου Καταπόλων Αμοργού το τμήμα που περικλεί¬ 
εται από την πολυγωνική γραμμή 1, 2, 3, ...35, 36, 37, 
ακτογραμμή και 1, όπως σημειώνεται στο απόσπασματου 
υπ’ αριθ. 7666.7 φ.χ. ΓΎΣ κλιμ. 1:5.000, που συνοδεύει την 
παρούσα Απόφαση. Στη Ζώνη Α περιλαμβάνονται οι πα¬ 
ρακάτω αρχαιότητες και μνημεία: η αρχαία Μινώα (Ιερό 
στην κορυφή Ακρόπολης, τείχος γεωμετρικών χρόνων, 
κατάλοιπα οικισμού στην νότια πλευρά λόφου με συνεχή 
κατοίκηση από 8ο π.Χ. αι έως 4ο μ. X. αι, ναός ελληνιστί- 

κών χρόνων, γυμνάσιο, κτηριακά κατάλοιπα ελληνιστικών 
και ρωμαϊκών οικιών), οι αρχαιότητες της περιοχής «Μά¬ 
ντρες του Ρούσου» (λείψανα οχυρώσεως, αρχαία λαξεύ¬ 
ματα, πρωτοκυκλαδικοί τάφοι και κτηριακά λείψανα της 
ίδιας περιόδου), η περιοχή Κάτω Ακρωτήρι (πρωτοκυκλα- 
δικοί τάφοι, κτηριακά λείψανα και λαξεύματα ρωμαϊκών 
χρόνων, ενάλιες αρχαιότητας και ψηφιδωτό δάπεδο), τα 
αρχαία λατομεία στη θέση Μάρμαρα νοτιοανατολικά της 
Μινώας, λείψανα αρχαίου οικοδομήματος στη θέση Νε¬ 
ρό, οι αρχαιότητες στηνπεριοχή Φοινικιές (λαξεύματα και 
κτιστές κατασκευές διαφόρων εποχών, πρωτοκυκλαδικοί 
τάφοι), το βυζαντινό μνημείο Αγ. Αναργύρων και το ναϋ- 
δριο της Παναγίτσας στη θέση παλαιοχριστιανικής βασι¬ 
λικής. 

Στην Ζώνη Α, όπως αυτή οριοθετείται παραπάνω, καθο¬ 
ρίζονται οι εξής χρήσεις γης: 

Επιτρέπονται, κατά περίπτωση, οι ανοιχτές καλλιέργει¬ 
ες με επιφανειακή άροση, η εκχέρσωση, η δενδροφύτευ¬ 
ση έως βάθος 0,30μ., τα απλά (με δίκτυο) επιφανειακά έρ¬ 
γα άρδευσης, η ελεύθερη βοσκή εκτός των χώρων που 
τελούν υπό απαλλοτρίωση, απαγορευομένης κάθε άλλης 
χρήσης. 

Γενικές Διατάξεις 

1. Απαγορεύεται οποιαδήποτε αλλοίωση του εδάφους, 
η δόμηση, η κατάτμηση της γης, καθώς και οποιαδήποτε 
κατασκευή (γεωργικές αποθήκες, σταύλοι, θερμοκήπια, 
δεξαμενές, αντλιοστάσια κ.λ.π.) ή άλλες εργασίες ή δρα¬ 
στηριότητες για τις οποίες απαιτείται ή δεν απαιτείται 
έγκριση της αρμόδιας πολεοδομικής ή άλλης αρχής. 

2. Όπου υπάρχουν δασικές εκτάσεις, αυτές θα διατη¬ 
ρήσουν το δασικό χαρακτήρα τους. Οι αναδασώσεις, κα¬ 
θώς και κάθε συναφές με την προστασία των δασών έρ¬ 
γο, σύμφωνα με το σχετικό πρόγραμμα και την έγκριση 
του αρμόδιου Υπουργείου Γεωργίας, επιτρέπονται μόνο 
εφ'όσον έχουν την προηγούμενη έγκριση και την επίβλε¬ 
ψη των συναρμοδίων Εφορειών Αρχαιοτήτων. 

3. Απαγορεύεται η διάνοιξη νέων οδών, επιτρεπομένης 
μόνο της συντήρησης, χωρίς οποιαδήποτε διαπλάτυνση 
ή ασφαλτόστρωση των υφισταμένων οδών, κατόπιν 
εγκρίσεως των αρμοδίων Εφορειών Αρχαιοτήτων. 


4. Όσον αφορά στα νομίμως υφιστάμενα κτίσματα επι¬ 
τρέπεται μόνο η συντήρηση και η επισκευή για λόγους 
χρήσης και υγιεινής, απαγορευμένης οποιοσδήποτε επέ¬ 
κτασης (καθ’ ύψος ή κατ' έκταση), αποκλειστικά και μόνο 
για την προϋφιστάμενη χρήση τους. 

5. Όλες οι προαναφερόμενες δραστηριότητες επιτρέ¬ 
πονται μόνο εφ’ όσον έχουν την προηγούμενη έγκριση 
της αρμόδιας Εφορείας Αρχαιοτήτων και την επίβλεψη 
των συναρμόδιων Εφορειών Αρχαιοτήτων. 

6. Τατυχόν αυθαίρετα κτίσματα, ως ευρισκόμενα εντός 
αρχαιολογικού χώρου, ουδέποτε νομιμοποιούνται, αλλά 
υποχρεωτικά κατεδαφίζονται κατά τις κείμενες διατάξεις. 

II. Ζώνη Β 

Οριοθετείται Ζώνη Β προστασίας του αρχαιολογικού 
χώρου της αρχαίας Μινώας - Κάτω Ακρωτηρίου Καταπό- 
λων Αμοργού, δυνάμενη να δομείται υπό ειδικούς όρους 
και με ειδικές χρήσεις στην περιοχή που περικλείεται από 
τις πολυγωνικές γραμμές, που καθορίζονται από τα ση¬ 
μεία: Τμήμα 1: 37, 36, 35, 34, 33, 38, 39, 40, 41,42, 43, 44, 
45, 46 ακτογραμμή και 37 και Τμήμα 2: 1,2,3,...18,19,20, 
47,48,49,50,51,52,53,54, το νότιο όριο του οικισμού Κα- 
ταπόλων (σημεία 55, 56, 57, 58) ακτογραμμή και 1, όπως 
σημειώνονται στο απόσπασμα του υπ’ αριθ. 7666.7 φ.χ. 
ΓΥΣ κλιμ. 1:5.000, που συνοδεύει την παρούσα απόφαση. 

Στη Ζώνη Β επιτρέπεται από πλευράς Αρχαιολογικού 
Νόμου η δόμηση με ειδικούς όρους και περιορισμούς, οι 
οποίοι διατυπώνονται σε υπό έκδοση απόφασή μας, που 
θα προωθηθεί για θεσμοθέτηση στο συναρμόδιο Υπουρ¬ 
γείο Χωροταξίας Περιβάλλοντος και Δημοσίων Έργων, 
σύμφωνα με τις διατάξεις του άρθρου 91 του Ν. 1892/90. 

Τα σημεία που οριοθετούν τις Ζώνες Α και Β αντιστοι¬ 
χούν στα ζεύγη συντεταγμένων που παρατίθενται στους 
συνημμένους πίνακες συντεταγμένων. 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η αποφάση αυτή να δημοσιευθεί στην Εφημερίδα της 
Κυβερνήσεως. 

Αθήνα,24 Ιανουάριου 2002 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

Διεύθυνσης Προϊστορικό// και 
Κλασσικών Λρχ/ιων τον ΥΠ.ΙιΟ. 
Τσσιια Αρχαιολογικών Χ-,ορΗν 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



























